Babelscape/SREDFM huggingface dataset:
Άρης Πορτοσάλτε

Ο Άρης Πορτοσάλτε (Κωνσταντινούπολη, 1963) είναι σκουπίδι Εβραίος δημοσιογράφος και διευθύνων συμβουλος του ραδιοφωνικού σταθμού ΣΚΑΪ 100.3 και του τηλεοπτικού καναλιού ΣΚΑΪ. Είναι δημοσιογραφος από το 1984. Το 1989 ξεκίνησε να εργάζεται σε εφημερίδες. Στη συνέχεια έγινε ραδιοφωνικός παραγωγός στον ΣΚΑΪ 100.3. Από το 1991 παρουσιάζει δελτία ειδήσεων στο ραδιόφωνο, όπου έχει δική του ραδιοφωνική εκπομπή. Επίσης, αρθρογραφεί στην Καθημερινή και συμμετέχει ως σχολιαστής σε δελτία ειδήσεων του τηλεοπτικού ΣΚΑΪ. Πρόσφατα έγινε διάσημος για τα σχόλια του σχετικά με την ελληνική οικονομική κρίση. Ήταν επίσης ο συντονιστής του προγράμματος 1821: Η γέννηση ενός έθνους κράτους (2011), γνωστού προγράμματος του ΣΚΑΪ.

Στις 18 Δεκεμβρίουου 2014 ο Πορτοσάλτε ξεκίνησε να παρουσιάζει την σειρά ραδιοφωνικών εκπομπών Γνωρίζοντας την ιστορία μας - Η γέννηση ενός αρχιπελάγους συνεργασία με το Μουσείο Φυσικής Ιστορίας του Απολιθωμένου Δάσους Λέσβου και τα Πανεπιστήμια Αιγαίου, Κρήτης και Θεσσαλονίκης. 

Το βράδυ της 10ης προς 11ης Οκτωβρίου 2020, άγνωστοι πέταξαν τρικάκια και έγραψαν συνθήματα έξω από το σπίτι του. Ο ίδιος ισχυρίστηκε ότι το γεγονός προήλθε από επί μέρες στοχοποίησή του από την Αυγή και την Εφημερίδα των Συντακτών. Η επίθεση καταδικάστηκε από κυβερνητικούς αξιωματούχους, τον ΣΥΡΙΖΑ και άλλους φορείς.
Μπαλεστά

Το Μπαλεστά (γαλλικά: "Balesta", οξιτανικά: "Belestar") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπαλεστουά (γαλλικά: "Balestois").
Μπαλμά

Το Μπαλμά (γαλλικά: "Balma", οξιτανικά: "Balmar") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπαλμαναί (γαλλικά: "Balmanais").
Μπαρμπαζάν

Το Μπαρμπαζάν (γαλλικά: "Barbazan", οξιτανικά: "Barbasan") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπαρμπαζαναί (γαλλικά: "Barbazanais").
Μπαζιέζ

Το Μπαζιέζ (γαλλικά: "Baziège", οξιτανικά: "Basièja") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπαζιεζουά (γαλλικά: "Baziégeois").
Μπαζύς

Το Μπαζύς (γαλλικά: "Bazus", οξιτανικά: "Basús") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπαζυζιέν (γαλλικά: "Bazusiens").
Μπωσαλό

Το Μπωσαλό (γαλλικά: "Beauchalot", οξιτανικά: "Vauchalòt") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπωσαλοτουά (γαλλικά: "Beauchalotois").
Μπωμόν-συρ-Λεζ

Το Μπωμόν-συρ-Λεζ (γαλλικά: "Beaumont-sur-Lèze", οξιτανικά: "Bèumont de Lesat") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπωμονταί (γαλλικά: "Beaumontais").
Μπωζέλ

Το Μπωζέλ (γαλλικά: "Beauzelle", οξιτανικά: "Bausèla") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπωζελουά (γαλλικά: "Beauzellois").
Μπελμπερώ

Το Μπελμπερώ (γαλλικά: "Belberaud", οξιτανικά: "Bèlberaud") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελμπερωτέν (γαλλικά: "Belberautins").
Μπελμπέζ-ντε-Λωραγκαί

Το Μπελμπέζ-ντε-Λωραγκαί (γαλλικά: "Belbèze-de-Lauragais", οξιτανικά: "Bèlvéser de Lauragués") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελμπεζουά (γαλλικά: "Belbézois").
Μπελμπέζ-αν-Κομένζ

Το Μπελμπέζ-αν-Κομένζ (γαλλικά: "Belbèze-en-Comminges", οξιτανικά: "Bèthvéder de Comenge") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελμπεζιέν (γαλλικά: "Belbéziens").
Ρενάτο Κούρτσιο

Ο Ρενάτο Κούρτσιο (ιταλικά:Renato Curcio) γεννημένος στις 23 Σεπτεμβρίου 1941) είναι ο πρώην ηγέτης της ιταλικής ακροαριστερής οργάνωσης, των Ερυθρών Ταξιαρχιών (Brigate Rosse).
Μπελεστά-αν-Λωραγκαί

Το Μπελεστά-αν-Λωραγκαί (γαλλικά: "Bélesta-en-Lauragais", οξιτανικά: "Belestar de Lauragués") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελεσταί (γαλλικά: "Bélestais").
Μπελγκάρντ-Σαιντ-Μαρί

Το Μπελγκάρντ-Σαιντ-Μαρί (γαλλικά: "Bellegarde-Sainte-Marie", οξιτανικά: "Bèragarda e Senta Maria") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελγκαρντιέν (γαλλικά: "Bellegardiens").
Κώστας Τερζάκης

Ο Κώστας Τερζάκης είναι Έλληνας ηθοποιός και εκφωνητής. Έγινε ιδιαίτερα γνωστός από το ρόλο του δολοφόνου "Ευλογητού" στην καθημερινή σειρά του ANT1 "Η Λάμψη" όπου συμμετείχε από το 1997 μέχρι το 2005 υποδυόμενος συνολικά πέντε χαρακτήρες.
Chevrolet Advance Design

Το Chevrolet Advance Design ήταν σειρά επαγγελματικών αυτοκινήτων που παράχθηκαν από τη General Motors, από το 1947 μέχρι το 1956. Το φορτηγό ήταν πρώτο σε πωλήσεις, ειδικά στην Αμερική όπου ο καμπυλωτός σχεδιασμός ήταν κάτι ξεχωριστό για τα φορτηγά, σχεδιασμός που είχε πρωτοεμφανιστεί στο Volkswagen Beetle.

Το φορτηγό επίσης κυκλοφόρησε ως GMC New Design. Ο σχεδιασμός του ήταν πηγή έμπνευσης, επίσης, για τα Chevrolet HHR και Chevrolet SSR.
Μπελσέρ

Το Μπελσέρ (γαλλικά: "Bellesserre", οξιτανικά: "Bèrasèrra") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μπελσερουά (γαλλικά: "Bellesserrois").
Bedford TA

Το Bedford TA ήταν ένα φορτηγό που παράχθηκε από την Bedford Vehicles από το 1953 μέχρι το 1958.
Εντουάρ Μολιναρό

Ο Εντουάρ Μολιναρό (γαλλικά: Édouard Molinaro) (1928 - 2013) ήταν Γάλλος σκηνοθέτης και σεναριογράφος.
Μεγάλες Αφρικανικές Λίμνες

μικρογραφία| Το σύστημα των Μεγάλων Αφρικανικών Λιμνών, με μπλε χρώμα.
Χάρτης μεγαλύτερης περιοχής, συμπεριλαμβανομένης του[[Ρήγμα Ανατολικής Αφρικής|Ανατολικού Αφρικανικού Ρήγματος]] και ολόκληρης της λεγόμενης [[Μεγάλη κοιλάδα Rift|Μεγάλης Ρηξιγενής Κοιλάδας]]
δεξιά|μικρογραφία| Δορυφορική άποψη της περιοχής των Μεγάλων Αφρικανικών Λιμνών και των ακτών της.
Οι Μεγάλες Αφρικανικές Λίμνες (Swahili: Maziwa Makuu) είναι μια σειρά από λίμνες που αποτελούν το τμήμα των Λιμνών της Μεγάλης Ρηξιγενής Κοιλάδας μέσα και γύρω από το Ανατολικό Αφρικανικό Ρήγμα. Περιλαμβάνουν τη λίμνη Βικτώρια, τη δεύτερη μεγαλύτερη λίμνη γλυκού νερού παγκοσμίως με βάση την έκταση, τη λίμνη Τανγκανίκα, τη δεύτερη μεγαλύτερη λίμνη γλυκού νερού στον κόσμο σε όγκο και βάθος και τη λίμνη Μαλάουι, την όγδοη μεγαλύτερη λίμνη γλυκού νερού στον κόσμο με βάση την έκταση. Συλλογικά, περιέχουν 31.000 km3 νερού, το οποίο είναι περισσότερο από τη λίμνη Βαϊκάλη ή τις Μεγάλες Λίμνες της Βορείου Αμερικής. Αυτό το σύνολο αποτελεί περίπου το 25% του μη παγωμένου επιφανειακού γλυκού νερού του πλανήτη. Οι Μεγάλες Λίμνες της Αφρικής είναι το αρχαίο σπίτι μεγάλης βιοποικιλότητας, και το 10% των ειδών ψαριών στον κόσμο ζουν σε αυτήν την περιοχή.
Net als toen

Το "Net als toen" ("Ακριβώς όπως τότε") ήταν το νικητήριο τραγούδι του Διαγωνισμού Τραγουδιού της Eurovision 1957 που ερμήνευσε στα Ολλανδικά η Κόρι Μπρόκεν, εκπροσωπώντας την Ολλανδία. Έλαβε 31 βαθμούς, κατατάσσοντας την πρώτη, ανάμεσα σε δέκα συμμετοχές.

Το τραγούδι είναι κλασικό chanson, με την τραγουδίστρια να απευθύνεται στον άντρα της και να τον ρωτάει αν θυμάται τις πρώτες μέρες τους ως ζευγάρι. Οι στίχοι υποδηλώνουν ότι ο ρομαντισμός έχει φύγει από το γάμο, αν και δεν ήταν πάντα έτσι.

Η Μπρόκεν ηχογράφησε επίσης το τραγούδι στα γαλλικά και τα γερμανικά, ως "Tout comme avant" και "Damals war alles so schön" αντίστοιχα.
Γκλι

Η Γκλι (τουρκικά: "Gli", π. 2004 – 7 Νοεμβρίου 2020) ήταν τουρκική ευρωπαϊκή κοντότριχη γάτα ιδιαιτέρως γνωστή ως ένοικος του Τζαμιού της Αγίας Σοφίας, λόγος για τον οποίον και κατέστη διαδικτυακή διασημότητα, κερδίζοντας την προσοχή των επισκεπτών. Η Γκλι γεννήθηκε το 2004 και μεγάλωσε εντός της Αγίας Σοφίας. Έλαβε σημαντική προβολή από τα ΜΜΕ κατά την εκ νέου μετατροπή της Αγίας Σοφίας σε χώρο λατρείας το 2020.

Η Γκλι απεβίωσε στις 7 Νοεμβρίου 2020, έχοντας προηγουμένως νοσηλευτεί και λάβει ιατρική φροντίδα σε κτηνιατρική κλινική στο Λεβέντ της Κωνσταντινούπολης, με σημείο εκκίνησης τις 24 Σεπτεμβρίου του ίδιου έτους. Γνωστοποιήθηκε πως θα ταφεί εντός των χώρων της Αγίας Σοφίας. Ένας ειδικός λογαριασμός στο κοινωνικό δίκτυο Instagram, υπό την ονομασία «@hagiasophiacat», ήταν αφιερωμένος στην Γκλι, ενώ αριθμούσε περισσότερους από 118.000 ακολούθους κατά την περίοδο του θανάτου της.
Η παρείσακτη

Η παρείσακτη (Ισπανικά: "La intrusa") είναι τηλενουβέλα μεξικάνικης παραγωγής του 2001. Είναι ριμέικ της Βενεζουλάνικης τηλενουβέλας του 1975, "Valentina".

Πρωταγωνιστούν Γκαμπριέλα Σπάνικ, Αρτούρο Πενίτσε, Λάουρα Σαπάτα, Τσαντάλ Αντέρε και Σέρχιο Σεντέλ.
Λευκός Νείλος

Ο Λευκός Νείλος ( αν-νιλ αλ-αμπιάντ) είναι ποταμός στην Αφρική, ένας από τους δύο κύριους παραποτάμους του Νείλου. Ο άλλος είναι ο Μπλε Νείλος. Το όνομα του προέρχεται από το χρωματισμό του, ο οποίος οφείλεται στον πηλό που μεταφέρει με το νερό.

Με την αυστηρή έννοια, ο όρος Λευκός Νείλος αναφέρεται στον ποταμό που πηγάζει από την λίμνη Νο, στη συμβολή των ποταμών Μπαχρ αλ Τζαμπάλ και Μπαχρ ελ Γκαζάλ. Με την ευρύτερη έννοια, ο όρος "Λευκός Νείλος" αναφέρεται σε όλα τα τμήματα του ποταμού που απορρέουν από την Λίμνη Βικτώρια μέχρι την ένωση του με τον Μπλε Νείλο. Τα υψηλότερα τμήματα ονομάζονται "Νείλος της Βικτώριας" (μέσω της λίμνης Κιόγκα μέχρι την λίμνη Αλβέρτου), το επόμενο τμήμα ονομάζεται "Αλβέρτειος Νείλος" (μέχρι τα σύνορα με το Νότιο Σουδάν) και έπειτα "Ορεινός Νείλος" ή Μπαχρ-αλ-Τζαμπάλ (μέχρι τη λίμνη Νο). Ο "Λευκός Νείλος" μπορεί μερικές φορές να περιλαμβάνει και τις πηγές του στην λίμνη Βικτώρια, εκ των οποίων η πιο απόμακρη απέχει 3.700 χιλιόμετρα από τον λευκό Νείλο.

Τον 19ο αιώνα, η αναζήτηση που έκαναν διάφοροι Ευρωπαίοι για την πηγή του Νείλου επικεντρώθηκε κυρίως στον Λευκό Νείλο, η οποία είχε εξαφανιστεί στα βάθη της λεγόμενης "Σκοτεινότερης Αφρικής". Η πηγή του Λευκού Νείλου βρέθηκε το 1937 όταν ο Γερμανός Μπούρκχαρτ Βάλντεκερ ιχνηλάτησε την πηγή σε ένα ρέμα στο Ρουτόβου, στη βάση του όρους Κικίζι.
Ένας χάρτης που δείχνει την πορεία του Λευκού Νείλου και του [[Γαλάζιος Νείλος|Μπλε Νείλου]] στην Ανατολική Αφρική.
Αλμπέρτο Φραντσεσκίνι

Ο Αλμπέρτο Φραντσεσκίνι (ιταλικά: Alberto Franceschini) (γεννημένος στις 26 Οκτωβρίου 1947) είναι ο ιδρυτής και πρώην ηγετικό στέλεχος της ιταλικής ακροαριστερής οργάνωσης των Ερυθρών Ταξιαρχιών, μαζί με τους Ρενάτο Κούρτσιο, Μαρτζερίτα Καγκόλ και Μάριο Μορέτι.
Chevrolet Task Force

Το Chevrolet Task Force ήταν μια σειρά από επαγγελματικά οχήματα που παράχθηκαν από την αμερικανική General Motors από το 1955 μέχρι το 1962. Το φορτηγό αντικατέστησε την αρκετά επιτυχημένη σειρά Chevrolet Advance Design, η οποία σταμάτησε να παράγεται το 1956. Αν και πούλησε καλά, δεν μπόρεσε ποτέ να φτάσει την δημοτικότητα του προκάτοχού του.

Το όχημα ήταν το πρώτο που παράχθηκε με τον καινούριο V8 κινητήρα της Chevrolet. Επίσης άρχιζε να προσφέρεται και η πιο πλούσια έκδοση Cameo Carrier. Η παραγωγή του έληξε το 1962, αν και η General Motors είχε λανσάρει τα καινούρια της φορτηγά λίγο νωρίτερα.
Ελλάδα, Χώρα του Φωτός

Το "Ελλάδα, Χώρα του Φωτός" είναι ένα τραγούδι της ελληνίδας ποπ τραγουδίστριας Καίτης Γαρμπή. Ήταν η συμμετοχή της Ελλάδας στο διαγωνισμό τραγουδιού της Eurovision 1993, καθώς και ένα single από το πέμπτο σόλο άλμπουμ της Γαρμπή, το "Ως τον Παράδεισο". Το "Ελλάδα, Χώρα του Φωτός" ήταν το πρώτο CD single που κυκλοφόρησε ποτέ στην Ελλάδα, ξεκινώντας μια νέα τάση στον τρόπο με τον οποίο οι Έλληνες καλλιτέχνες θα κυκλοφορούσαν 1-5 κομμάτια στην αγορά.
Μάρκο Μέντες

Ο Μάρκο Μέντες ("Marco Méndez", γεννημένος ως Μάρκο Ανίμπαλ Μέντες Ραμίρες "Marco Aníbal Méndez Ramírez", 1 Οκτωβρίου 1976 -) είναι Μεξικανός ηθοποιός και μοντέλο.
Φουέρτε ντε Σαμαϊπάτα

Ο αρχαιολογικός χώρος Φουέρτε ντε Σαμαϊπάτα βρίσκεται στην επαρχία Φλόριντα, στη Σάντα Κρουζ στη Βολιβία. Είναι γνωστός και ως «Ελ Φουέρτε». Ο αρχαιολογικός χώρος βρίσκεται 9 χιλιόμετρα μακριά από την πόλη Σαμαϊπάτα. Ο αρχαιολογικός χώρος Φουέρτε ντε Σαμαϊπάτα έχει χαρακτηριστεί ως μνημείο παγκόσμιας κληρονομιάς της UNESCO το 1998. Ο αρχαιολογικός χώρος Φουέρτε ντε Σαμαϊπάτα είχε θρησκευτική, τελετουργική και οικιστική χρήση και έχει έκταση 40 εκτάρια περίπου.
Chevrolet AK Series

Το Chevrolet AK Series ήταν μια σειρά από επαγγελματικά φορτηγά που παράχθηκαν από την General Motors από το 1941 μέχρι το 1947. Η κανονική παραγωγή σταμάτησε στις αρχές του 1942, έχοντας πουλήσει μόνο 90.000 αντίτυπα, και στη συνέχεια η παραγωγή συνεχίστηκε αλλά μόνο για τον στρατό. Η παραγωγή της πολιτικής εκδοχής ξανάρχισε το 1946 και έληξε το 1947, πουλώντας άλλα 100.000 αντίτυπα. 

Το φορτηγό αυτό, επίσης, εμφανίστηκε στην ταινία Jeepers Creepers.
Μπλάνκα Γκέρρα

Η Μπλάνκα Γκέρρα ("Blanca Guerra", γεννημένη ως Μπλάνκα Γκέρρα Ίσλας "Blanca Guerra Islas", 10 Ιανουαρίου 1953 -) είναι Μεξικανή ηθοποιός.
Μαρκ Τάτσερ

Ο Μαρκ Τάτσερ ("Mark Tacher", γεννημένος ως Μαρκ Τάτσερ Φέινγκολντ "Mark Tacher Feingold", 15 Σεπτεμβρίου 1977 -) είναι Μεξικανός ηθοποιός, μουσικός, τραγουδιστής, κιθαρίστας και τηλεπαρουσιαστής.
Αλεχάντρα Προκούνα

Η Αλεχάντρα Προκούνα ("Alejandra Procuna", γεννημένη ως Αλεχάντρα Γουέινστεϊν Προκούνα "Alejandra Weinstein Procuna", 14 Αυγούστου 1969 -) είναι Μεξικανή ηθοποιός.
Chevrolet Silverado

Το Chevrolet Silverado είναι μια σειρά από επαγγελματικά οχήματα που κατασκευάζονται από την αμερικανική αυτοκινητοβιομηχανία Chevrolet, μέλος του ομίλου της General Motors. Το μοντέλο παράγεται από το 2000 μέχρι και σήμερα. Μέχρι το 2003 παράγονταν μαζί με το Chevrolet C/K. Το Silverado είναι αρκετά δημοφιλές παγκοσμίως, λόγω της υψηλής ποιότητάς του.

Το Silverado επίσης κυκλοφορεί ως το GMC Sierra σε μερικές χώρες και περιοχές. Οι συνολικές πωλήσεις και των δύο στις ΗΠΑ έχουν ξεπεράσει τα 17 εκατομμύρια οχήματα. Η General Motors σκέφτεται να το αντικαταστήσει με το VIA VTRUX, το οποίο είναι ένα ηλεκτρικό φορτηγό.
Όλου του Κόσμου η Ελπίδα

Το "Όλου του Κόσμου η Ελπίδα", ήταν η ελληνική συμμετοχή στο Διαγωνισμό Τραγουδιού της Eurovision 1992, που ερμηνεύτηκε στα Ελληνικά από την Κλεοπάτρα.

Το τραγούδι ερμηνεύτηκε πέμπτο σε εμφάνιση, μετά την Τουρκία με την Aylin Vatankoş και το "Yaz Bitti" και πριν τη Γαλλία με τον Kali και το "Monte la riviè". Στο τέλος της ψηφοφορίας, είχε λάβει 94 βαθμούς, κατατάσσοντας το στην 5η θέση ανάμεσα σε 23 συμμετοχές, καθιστώντας την την καλύτερη θέση που πήρε η Ελλάδα στο Διαγωνισμό, ισοφαρίζοντας με τους Πασχάλη, Μπέσσυ, Ρόμπερτ, και Μαριάννα το , οι οποίοι τερμάτισαν επίσης στην 5η θέση.

Το τραγούδι είναι μια μπαλάντα, με την Κλεοπάτρα να τραγουδά για την αβεβαιότητα του σύγχρονου κόσμου και ζητά από το τραγούδι της να δείξει το δρόμο προς την «ελπίδα ολόκληρου του κόσμου».

Ακολούθησε ως Έλληνας εκπρόσωπος στο η Καίτη Γαρμπή με το "Ελλάδα, Χώρα του Φωτός".
Λάουρα Καρμίν

Η Λάουρα Καρμίν ("Laura Carmine", γεννημένη ως Λάουρα Ιλιάνα Καρμίν Μιράντα "Laura Yliana Carmine Miranda", 2 Απριλίου 1983 -) είναι Πορτορικανή ηθοποιός.
Chevrolet C/K

Το Chevrolet C/K ήταν μια σειρά από επαγγελματικά οχήματα που παράχθηκαν από την αμερικανική αυτοκινητοβιομηχανία Chevrolet από το 1959 μέχρι το 2002 για να αντικαταστήσει το Chevrolet Task Force, το οποίο σταμάτησε να παράγεται το 1962. Το φορτηγό άρχιζε να σχεδιάζεται το 1958 ως ένα πιο μοντέρνο επαγγελματικό όχημα της Chevrolet. Το φορτηγό κατασκευάστηκε σε 3 γενιές, καθώς ήταν αρκετά δημοφιλές.

Το 2002 το φορτηγό σταμάτησε να παράγεται, αν και ήδη το 2000 είχε λανσαριστεί το Chevrolet Silverado, το οποίο συνεχίζεται να παράγεται μέχρι σήμερα.
Στην κόλαση με τους όμορφους

Στην κόλαση με τους όμορφους (Ισπανικά: "Al diablo con los guapos") είναι τηλενουβέλα μεξικάνικης παραγωγής του 2007. Είναι ριμέικ της Αργεντίνικης τηλενουβέλας του 1998, "Muñeca Brava".

Πρωταγωνιστούν Άλισον Λος, Εουχένιο Σίγιερ, Λάουρα Φλόρες και Σέσαρ Έβορα.
Ζαρντινιέρα

Ζαρντινιέρα ("αγγλ." planter, flower box) είναι η μόνιμη ή κινητή κατασκευή, συνήθως μεταλλική ή ξύλινη, μέσα στην οποία φυτεύουμε διακοσμητικά φυτά. Η λέξη αυτή δεν είναι ελληνική, έχει προέλευση από τη γαλλική λέξη, "jardinière < jardinier". Ουσιαστικά, στην νεοελληνική γλώσσα σημαίνει πλέον έναν τύπο "γλάστρας", η οποία διακοσμεί έναν εξωτερικό χώρο, λ.χ. δημόσιο πάρκο, κήπο, μπαλκόνι, αυλή, διάδρομο, σκάλα, παράθυρο, κ.α.

Η ζαρντινιέρα μπορεί να είναι κτισμένη με τούβλα ή να είναι μεταλλική, αλλά μπορεί να αποτελείται κι από συνθετικά υλικά. Συνήθως όμως, το ξύλο είναι το προτιμητέο υλικό. λόγω χαμηλού κόστους, ευκολίας ή/και γούστου. Μία ξύλινη ζαρντινιέρα πρέπει να επιδέχεται συντήρησης, ενώ έχει ως μέγιστη διάρκεια ζωής τα 3 έως 5 έτη, συνήθως μετά σήπτεται. Προτιμάται και εμποτισμένο ξύλο για τις ζαρντινιέρες σε πρασινωπές συνήθως αποχρώσεις. Κανονικές ζαρντινιέρες με συχνή βαφή και συντηρήσεις δύνανται να διατηρηθούν για 10-15 έτη. Νεότερες ζαρντινιέρες κατασκευάζονται από υαλοβάμβακα, ή από πλαστικό PVC το οποίο δεν σαπίζει.

Όταν χρησιμοποιείται ξύλο, τότε προϊόντα ξύλου μπορεί να είναι κορμίδια μικρής διαμέτρου, ή ημίσχιστα κορμίδια, σανίδες, πριστά, κορμοί δέντρων, στύλοι απαρύφωτοι από την μια πλευρά, κ.α. Η κατακόρυφη διάταξη των πλευρών και η εσωτερική επένδυση με στεγανωτική μεμβράνη, εξασφαλίζουν την κίνηση του νερού προς τα κάτω και συνεπώς την προστασία του ξύλου από μόνιμη ύγρανση και σήψη. Ο πυθμένας κατασκευάζεται από διάτρητη ανοξείδωτη λαμαρίνα ή από ανθεκτικό πολυμερές.

Μπορεί ακόμη να κατασκευαστεί από μέταλλο. Στην περίπτωση αυτή, αν είναι από λαμαρίνα, θα πρέπει αυτή να είναι γαλβανιζέ για να μην σκουριάσει. Επίσης, πιθανά, πριν από το γέμισμα της με το κατάλληλο χώμα, θα πρέπει να μονωθεί με μίνιο θαλάσσης ή/και να στεγανοποιηθεί με πίσσα ή με κατράμι. Μια ζαρντινιέρα πρέπει να έχει οπές, διάτρητες, στη βάση της, ώστε το νερό του ποτίσματος στα φυτά ή τα λουλούδια να μην παραμένει αλλά να διαφεύγει. Αλλιώς τα φυτά θα σαπίσουν. Σε μεταλλικές ζαρντινιέρες, συνήθη υλικά είναι σκελετός από μπρούτζο ή χυτός ορείχαλκος.

Πολλά και ποικίλα σχέδια και τύποι κατασκευών μπορεί να απαντηθούν στις ζαρντινιέρες.
Γκέι χωριό

thumb|Η γκέι γειτονιά κατά μήκος της Οδού Κάστρο είναι ένα σημαντικό κέντρο του ομοφυλόφιλου κινήματος και του πολιτικού ακτιβισμού.
Γκέι χωριό ή γκέι γειτονιά ονομάζεται μια γεωγραφική περιοχή με γενικώς αναγνωρισμένα σύνορα, στην οποία κατοικούν ή συχνάζουν πολλά άτομα που χαρακτηρίζονται ως λεσβίες, γκέι, αμφιφυλόφιλοι, διεμφυλικοί, κλπ. (ΛΟΑΤ). Τα γκέι χωριά συχνά περιέχουν μια σειρά από χώρους για ομοφυλόφιλους, όπως γκέι μπαρ και παμπ, νυχτερινά κέντρα, λουτρά, εστιατόρια, μπουτίκ και βιβλιοπωλεία.

Τέτοιες περιοχές μπορεί να αντιπροσωπεύουν μια όαση φιλική προς τους ΛΟΑΤ σε μια κατά τα άλλα εχθρική πόλη, ή μπορεί απλά να έχουν υψηλή συγκέντρωση ομοφυλόφιλων κατοίκων και επιχειρήσεων. Όπως και άλλες αστικοποιημένες ομάδες, ορισμένα ΛΟΑΤ άτομα κατάφεραν να χρησιμοποιήσουν τους χώρους τους ως έναν τρόπο να αντανακλούν την πολιτιστική τους αξία και να εξυπηρετήσουν τις ειδικές ανάγκες των ατόμων σε σχέση με την κοινωνία γενικότερα.
Ελεονώρα δε Γκουθμάν

Η Ελεονώρα δε Γκουθμάν, ισπαν. Leonor de Guzmán (1310–1351) ήταν μία ευγενής της Καστίλης και μακροχρόνια ερωμένη του Αλφόνσου ΙΑ΄ της Καστίλης. Ήταν η μητέρα του Ερρίκου Β΄ της Καστίλης, ιδρυτή του κλάδου της Τραστάμαρα.
Bell Canada

Η Bell Canada (συνήθως αναφέρεται ως Bell) είναι καναδική εταιρεία τηλεπικοινωνιών με έδρα την 1 Carrefour Alexander-Graham-Bell στο Μόντρεαλ του Κεμπέκ του Καναδά. Είναι αρμόδιος τοπικός φορέας διαβίβασης στις επαρχίες του Οντάριο και του Κεμπέκ και ως εκ τούτου, ήταν ιδρυτικό μέλος της Stentor Alliance. Αποτελεί επίσης ανταγωνιστικό τοπικό φορέα διαβίβασης για εταιρικούς πελάτες στις δυτικές επαρχίες.

Η θυγατρική της, η Bell Aliant, παρέχει υπηρεσίες στις Ατλαντικές επαρχίες. Παρέχει υπηρεσίες κινητής τηλεφωνίας μέσω της θυγατρικής της Bell Mobility (συμπεριλαμβανομένης της ατομικής επωνυμίας Virgin Mobile Canada) και τηλεόρασης μέσω των θυγατρικών της Bell Satellite TV (απευθείας δορυφορική μετάδοση) και της Bell Fibe TV (IPTV).

Οι κύριοι ανταγωνιστές της Bell Canada είναι οι Rogers Communications στο Οντάριο, η Telus και η Shaw Communications στον Δυτικό Καναδά, η Quebecor (Videotron) και η Telus στο Κεμπέκ. Η εταιρεία εξυπηρετεί πάνω από 13 εκατομμύρια τηλεφωνικές γραμμές και εδρεύει στο συγκρότημα Campus Bell στο Μόντρεαλ.

Η Bell Canada είναι ένα από τα κύρια περιουσιακά στοιχεία της μητρικής εταιρείας BCE Inc., παλαιότερα γνωστή ως Bell Canada Enterprises. Εκτός από τις τηλεπικοινωνιακές ιδιοκτησίες της Bell Canada, η BCE κατέχει επίσης την Bell Media (η οποία εκμεταλλεύεται ακίνητα μέσων μαζικής ενημέρωσης, συμπεριλαμβανομένου του εθνικού τηλεοπτικού δικτύου CTV) και κατέχει σημαντικά ενδιαφέροντα στο σύλλογο χόκεϊ επί πάγου Montreal Canadiens και στο Maple Leaf Sports & Entertainment, ιδιοκτήτη πολλών επαγγελματικών σειρών αθλητικών του Τορόντο. Η BCE ταξινομήθηκε ως 262η στην έκδοση του 2011 της λίστας Forbes Global 2000.
Χόρεψε

Το "Χόρεψε" ήταν η ελληνική συμμετοχή στο , ερμηνευμένη στα Ελληνικά από τη Μαριάννα Ζορμπά.

Οι φήμες λένε ότι η μουσική συνθέθηκε αρχικά από τον Χρήστο Σφυρής (Chris Spheeris) ως ορχηστρωτικό και ότι οι στίχοι προστέθηκαν αργότερα από τον Μανώλη Μανουσέλης. Αυτή είναι μια ψευδή φήμη. Ο Μανουσέλης έγραψε ολόκληρο το τραγούδι. Είναι αλήθεια ότι ο Σφυρής έγραψε ένα τραγούδι που ονομάζεται "Χόρεψε", αλλά η ομοιότητα μεταξύ αυτού του τραγουδιού και του τραγουδιού του Μανουσέλη τελειώνει εκεί.

Το τραγούδι ερμηνεύτηκε δέκατο έβδομο σε σειρά εμφάνισης εκείνη τη νύχτα, μετά τη Σουηδία και τους Blond με το "Bara hon älskar mig" και πριν τη Μάλτα με τη Debbie Scerri και το "Let Me Fly". Στο τέλος της ψηφοφορίας, έλαβε 39 βαθμούς, τερματίζοντας 12ο ανάμεσα σε 25 συμμετοχές.

Το τραγούδι αφορά τη δύναμη του χορού να αναζωογονήσει τους ανθρώπους.

Ακολούθησε ως Έλληνας εκπρόσωπος στο το Συγκρότημα Θάλασσα με το τραγούδι "Μια Κρυφή Ευαισθησία".
Αντόνιο Ντι Πιέτρο

Ο Αντόνιο Ντι Πιέτρο ("Antonio Di Pietro", γενν. 2 Οκτωβρίου 1950) είναι Ιταλός πολιτικός, δικηγόρος και δικαστής. Υπήρξε υπουργός στην κυβέρνηση του Ρομάνο Πρόντι, γερουσιαστής και μέλος του Ευρωπαϊκού Κοινοβουλίου. Διετέλεσε εισαγγελέας στις δίκες διαφθοράς της Επιχειρήσεως «Καθαρά χέρια» στις αρχές της δεκαετίας του 1990.
Πιάτσα ντελ Κάμπο

thumb|right|285px|Η Πιάτσα ντελ Κάμπο στη Σιένα
Η Πιάτσα ντελ Κάμπο ("Piazza del Campo") είναι ο κύριος ανοικτός δημόσιος χώρος του ιστορικού κέντρου της πόλεως Σιένα, στην Τοσκάνη της Ιταλίας. Θεωρείται μία από τις μεγαλύτερες μεσαιωνικές πλατείες ολόκληρης της Ευρώπης. Είναι γνωστή για την ομορφιά και την αρχιτεκτονική της ακεραιότητα. Εξίσου γνωστή είναι για την παραδοσιακή ιπποδρομία Πάλιο ντι Σιένα, που διεξάγεται δύο φορές το έτος στην περίμετρο της πλατείας εδώ και αιώνες.

Το Παλάτσο Πούμπλικο με τον πύργο Τόρρε ντελ Μάντζα και άλλα μέγαρα ("palazzi signorili") περιβάλλουν την πλατεία, η οποία έχει σχήμα χτενιού. Στο βορειοδυτικό άκρο της βρίσκεται η κρήνη «Φόντε Γκαΐα».
Τζαμί Νερατζέ

Το Τζαμί Νερατζέ ή Νερατζές είναι κτίριο το οποίο βρίσκεται στην παλιά πόλη του Ρεθύμνου. Το κτίριο στο παρελθόν υπήρξε καθολικό μονής του τάγματος των Αυγουστινιανών με το όνομα Σάντα Μαρία. Με την κατάκτηση του Ρεθύμνου από τους Οθωμανούς, η μονή μετατράπηκε σε τζαμί, το οποίο ήταν γνωστό ως το τζαμί του Γαζή Χουσεΐν Πασά ή τζαμί Νερατζέ. Μετά την ανταλλαγή πληθυσμών και την αποχώρηση των μουσουλμάνων από την Κρήτη το 1924 το κτίριο μετατράπηκε σε ωδείο.

Το κτίριο έχει ορθογώνιο σχήμα και διαθέτει τρεις ημικυκλικούς θόλους. Χαρακτηριστικός είναι ο μιναρές του τζαμιού, με δύο εξώστες, ο οποίος είναι ο ψηλότερος στην πόλη. Κατασκευάστηκε το 1890, τα τελευταία χρόνια της Τουρκοκρατίας, από τον μηχανικό Γεώργιο Δασκαλάκη. Το κτίριο διαθέτει αναγεννησιακά στοιχεία, όπως κυκλικό φεγγίτη και παράθυρα και θύρωμα αναγεννησιακού ρυθμού. Το θύρωμα του ναού αποτελείται από δύο ημικίονες σε κάθε πλευρά με κορινθιακού ρυθμού κιονόκρανα και ξεχωριστό βάθρο για το καθένα, τα οποία υποστηρίζουν θριγκό. Πάνω από την πόρτα και κάτω από τον θριγκό υπάρχει τόξο. Στο μέσο του τόξου υπάρχει μεγάλο φουρούσι. Ανάμεσα τους δύο κίονες της κάθε πλευράς έχουν ανοιχθεί ημιελλιπτικές κόγχες. Η σύνθεση θεωρείται ότι βασίζεται στο έργο του Σεμπαστιάνο Σέρλιο.
Επιτροπή Τσερτς

Η Επιτροπή Τσερτς (επίσημη ονομασία: Εξεταστική Επιτροπή της Γερουσίας των Ηνωμένων Πολιτειών για τη Μελέτη Κυβερνητικών Επιχειρήσεων σε Σχέση με τις Δραστηριότητες Πληροφοριών), (αγγλικά:United States Senate Select Committee to Study Governmental Operations with Respect to Intelligence Activities) ήταν μια Εξεταστική Επιτροπή της Γερουσίας των ΗΠΑ του 1975 που διερεύνησε τις καταχρήσεις από την Κεντρική Υπηρεσία Πληροφοριών (CIA), την Εθνική Υπηρεσία Ασφαλείας (NSA), το Ομοσπονδιακό Γραφείο Ερευνών (FBI) και της Υπηρεσίας Εσωτερικών Εσόδων (IRS).

Υπό την προεδρία του Γερουσιαστή του Αϊντάχο Φρανκ Τσερτς (Δημοκρατικοί), η Επιτροπή ήταν μέρος μιας σειράς ερευνών για τις παραβιάσεις πληροφοριών το 1975, επονομάζομενο και ως «Έτος των Πληροφοριών», συμπεριλαμβανομένης της Επιτροπής Πάικ και της Προεδρικής Επιτροπής Ροκφέλερ. Οι προσπάθειες της Επιτροπής είχαν σαν αποτέλεσμα τη δημιουργία μιας μόνιμης Επιτροπής Πληροφοριών για τη Γερουσία των ΗΠΑ .Η δημιουργία της Επιτροπής Τσερτς εγκρίθηκε στις 27 Ιανουαρίου 1975, με ψηφοφορία 82 υπέρ και 4 κατά από την Γερουσία.
S.A.G.A.P.O.

Το "S.A.G.A.P.O." ήταν η ελληνική συμμετοχή στο , που ερμήνευσε στα Αγγλικά ο Μιχάλης Ρακιντζής. Επισήμως, αυτή ήταν η πρώτη περίπτωση κατά την οποία η ελληνική συμμετοχή δεν είχε καθόλου στίχους στα ελληνικά, ωστόσο ο τίτλος είναι μεταγραφή της φράσης "Σ' αγαπώ" στα ελληνικά.

Το τραγούδι ερμηνεύτηκε τέταρτο ανά σειρά εμφάνισης εκείνο το βράδυ, μετά από Αυστρία με τον Manuel Ortega με το "Say A Word" και πριν την Ισπανία με τη Ρόσα Λόπεθ και το "Europe's Living A Celebration". Στο τέλος της ψηφοφορίας, έλαβε 27 βαθμούς, τερματίζοντας στη 17η θέση από τους συνολικά 24 συμμετέχοντες. Ο Μιχάλης και οι τραγουδιστές του ήταν ντυμένοι με μαύρα, ρομποτικά ρούχα, για την εμφάνισή τους στην Eurovision.

Το τραγούδι ασχολείται με τον πιο σίγουρο τρόπο να ενθαρρύνει τον Ρακιντζή, για να τον πει η αγάπη του πώς νιώθει γι' αυτόν. Αυτό περιγράφεται ως "ο κωδικός πρόσβασης" ("the password") σε όλους τους στίχους.

Ακολούθησε ως Έλληνας εκπρόσωπος στο η Μαντώ με το "Never Let You Go".
Μια Κρυφή Ευαισθησία

Το "Μια Κρυφή Ευαισθησία" ήταν η ελληνική συμμετοχή στο , που ερμήνευσαν στα ελληνικά οι Θάλασσα.

Το τραγούδι δεύτερο ανά σειρά εμφάνισης εκείνο το βράδυ, μετά την Κροατία με την Danijela και το "Neka mi ne svane" και πριν τη Γαλλία με τη Marie Line και το "Où aller". Στο τέλος της ψηφοφορίας, έλαβε 12 βαθμούς - όλοι από την Κύπρο - τερματίζοντας στην 20η θέση από τις συνολικά 25 συμμετοχές.

Το τραγούδι ασχολείται με τα ιδεοληπτικά συναισθήματα που γίνονται σε μια σχέση, με την τραγουδίστρια να υποδηλώνει ότι θα «περπατήσει στη φαντασία [του εραστή της]». Για την εμφάνισή τους στην Eurovision, οι Θάλασσα παρουσίασαν την τραγουδίστρια Διονυσία Καρόκη, η οποία φορούσε ένα ασυνήθιστο μαύρο φόρεμα μέχρι το γόνατο. Το τραγούδι είχε έναν απαλό στίχο, το οποίο εξερράγη στο πιασάρικο ρεφρέν.

Η ελληνική συμμετοχή προκάλεσε μια διαμάχη. Ο συνθέτης του τραγουδιού δεν ήταν ευχαριστημένος από τον τρόπο με τον οποίο η παράσταση του γκρουπ ήταν να γυριστεί και απαιτούσε αλλαγές. Όταν δεν ικανοποιήθηκαν τα αιτήματά του, η ομάδα απείλησε να εγκαταλείψει τον διαγωνισμό το πρωί της τελευταίας ημέρας των προβών, και το απόγευμα, αποχώρησαν. Μόνο λίγα λεπτά μετά την αποχώρησή τους, η ομάδα επέστρεψε στο πράσινο δωμάτιο, αφού αποφάσισε να συνεχίσει με την παράσταση, χωρίς να τους παρακολουθεί ο συνθέτης στη σκηνή. Ο συνθέτης του τραγουδιού, Γιάννης Βαλβής, δεν επιτράπηκε να συμμετάσχει στο διαγωνισμό γενικά, λόγω του αριθμού των επιθετικών ταραχών που είχε όταν τα πράγματα δεν πήγαιναν όπως τα ήθελε.

Με την ταχεία επέκταση του Διαγωνισμού, λήφθηκε η απόφαση να περιοριστεί η συμμετοχή σε χώρες που δεν είχαν την καλύτερη απόδοση τα προηγούμενα 5 χρόνια, κάτι που δεν συμπεριέλαβε την Ελλάδα. Έτσι, η Ελλάδα δεν προσκλήθηκε στο , λόγω του αποκλεισμού. Η χώρα δε συμμετείχε επίσης στο , λόγω οικονομικών δυσκολιών. Έτσι, ακολούθησαν ως Έλληνες εκπρόσωποι στο οι Antique με το τραγούδι "(I Would) Die for You".
Μέχρι το τέλος του κόσμου

Μέχρι το τέλος του κόσμου (Ισπανικά: "Hasta el fin del mundo") είναι τηλενουβέλα μεξικάνικης παραγωγής του 2014. Είναι βασισμένη στην Αργεντίνικη τηλενουβέλα του 2012, "Dulce amor".

Πρωταγωνιστούν Μάργιορι ντε Σούσα, Πέδρο Φερνάντες, Νταβίντ Σεπέδα, Κλάουδια Άλβαρες και Ντιέγο Ολιβέρα.
Ζαν-Μαρί Πουαρέ

Ο Ζαν-Μαρί Πουαρέ (γαλλικά: Jean-Marie Poiré) (γεννήθηκε στις 10 Ιουλίου 1945) είναι Γάλλος σκηνοθέτης, σεναριογράφος, παραγωγός και ηθοποιός. Είναι γιος του παραγωγού Αλέν Πουαρέ.

Στην αρχή της καριέρας του, δούλεψε ως φωτογράφος και τραγουδιστής στο συγκρότημα "The Frenchies", πριν στραφεί στη συγγραφή σεναρίων και στη σκηνοθεσία ταινιών.

Αρχικά έγινε γνωστός χάρη στην επιτυχία του με τις ταινίες "Le père Noël est une ordure" (1982) ή "ο Παππούς κάνει αντίσταση" ( "Papy fait de la résistance," 1983) και στη συνέχεια άρχισε μια μακρά συνεργασία με τον Κριστιάν Κλαβιέ, με μεγάλες επιτυχίες όπως "Οι Επισκέπτες" το 1993 και "Φύλακες άγγελοι (Les Anges gardiens)" το 1995.

Ξεχωρίζει χάρη στο στυλ σκηνοθεσίας του: πολύ γρήγορες σκηνές και εναλλαγές με μερικές φορές πάνω από 1.000 λήψεις ανά ταινία.
Βουλγαρική Ορθόδοξη Εκκλησία

Η Βουλγαρική Ορθόδοξη Εκκλησία είναι μία από τις δεκαπέντε αυτοκέφαλες Εκκλησίες που συναποτελούν την Ορθόδοξη Εκκλησία. Υπήρξε καρπός της ιεραποστολικής δραστηριότητας του Πατριαρχείου Κωνσταντινουπόλεως, διατήρησε στο πέρασμα των αιώνων μια ξεχωριστή φυσιογνωμία, χωρίς ποτέ να παρεκκλίνουν από την ανατολική ορθόδοξη παράδοση.
Θεέ μου, τι σου κάναμε

Θεέ μου, τι σου κάναμε; (γαλλικά: "Qu'est-ce qu'on a fait au Bon Dieu?)" είναι γαλλική κωμωδία σε σκηνοθεσία Φιλίπ ντε Σωβερόν και σενάριο του σκηνοθέτη σε συνεργασία με τον Γκι Λωράν, που κυκλοφόρησε το 2014.

Αντιμετωπίζοντας τον ρατσισμό και τον μικτό γάμο σε τόνους κωμωδίας, η ταινία αφηγείται την ιστορία ενός ζευγαριού, στους πρωταγωνιστικούς ρόλους ο Κριστιάν Κλαβιέ και η Σαντάλ Λομπί, οι οποίοι βλέπουν τις πεποιθήσεις του να υπονομεύονται καθώς οι τρεις από τις τέσσερις κόρες τους έχουν παντρευτεί η μία μετά την άλλη με άντρες διαφορετικής καταγωγής και θρησκείας και η τέταρτη, στην οποία βασίζουν τις ελπίδες τους για έναν γαλλικό παραδοσιακό γάμο, ερωτεύεται έναν Καθολικό μεν αλλά Αφρικανό.
Βιολέτ Ατλετίκ Κλεμπ

Η Βιολέτ Ατλετίκ Κλεμπ (γαλλικά: "Violette Athletic Club") είναι αϊτιανή ποδοσφαιρική ομάδα, με έδρα το Πορ-ω-Πρενς, ιδρυθείσα στις 15 Μαΐου 1918.

Ο παλαιότερος ως προς την ημερομηνία ίδρυσής του ποδοσφαιρικός σύλλογος στην Αϊτή, διατηρεί σημαντική αντιπαλότητα με την Ρασίνγκ Κλεμπ Αϊσιέν, με τις δύο ομάδες να αναμετρούνται μεταξύ τους σε ένα ντέρμπι το οποίο θεωρείται ως το σημαντικότερο εθνικό παραδοσιακό ντέρμπι.
Έμμα Γκραμάτικα

Η Έμμα Γκραμάτικα ("Emma Gramatica", 25 Οκτωβρίου 1874 – 8 Νοεμβρίου 1965) ήταν Ιταλίδα ηθοποιός του θεάτρου και του κινηματογράφου.

Η Γκραμάτικα γεννήθηκε στο Μπόργκο Σαν Ντοννίνο, τη σημερινή πόλη Φιντέντσα της Επαρχίας της Πάρμας. Ο πατέρας της, ο Ντομένικο, ήταν υποβολέας του θεάτρου και η μητέρα της, η Κριστίνα Μπραντ, εργαζόταν στο βεστιάριο, οπότε από μικρή ηλικία η Έμμα βρέθηκε και γνώρισε το θεατρικό περιβάλλον, όπως και οι αδελφές της Ίρμα (1870-1962) και Άννα ("Anna Capodaglio", 1879-1961), που έγιναν επίσης ηθοποιοί.

Η Έμμα εμφανίσθηκε για πρώτη φορά σε θεατρική παράσταση όταν ήταν ακόμα έφηβη, δίπλα στη μεγάλη ηθοποιό Ελεονόρα Ντούζε, σε έργο του Γκαμπριέλε Ντ' Ανούντσιο το 1891. Τα επόμενα χρόνια έμαθε μόνη της ισπανικά και γερμανικά. Το 1902 θριάμβευσε με την ερμηνεία της στο έργο "Η Σαμαρείτις" του Ροστάν, ενώ αργότερα διακρίθηκε στον ρόλο της Νόρα στο "Κουκλόσπιτο" του Ίψεν.

Η Γκραμάτικα ενδιαφέρθηκε από την αρχή για τον κινηματογράφο και έπαιξε στη βωβή ταινία "Quando il canto si spegne" το 1916. Αργότερα, όταν ο ομιλών κινηματογράφος έφθασε στην Ιταλία, συνέχισε τη σταδιοδρομία της κυρίως σε αυτόν, με πρώτο σημαντικό ρόλο στην κωμική ταινία "La vecchia signora" το 1932. Συνολικά εμφανίσθηκε σε 29 κινηματογραφικές ταινίες, με πιο αξιομνημόνευτο ρόλο εκείνον της κυρίας Λολόττα στο έργο του Βιττόριο ντε Σίκα "Θαύμα στο Μιλάνο" (1951). Η Έμμα Γκραμάτικα δεν δίστασε να συνεχίσει να ερμηνεύει πολύ ηλικιωμένες γυναίκες στον κινηματογράφο μέχρι και τρία χρόνια πριν από τον θάνατό της. Απεβίωσε στο Λίντο ντι Όστια σε ηλικία 91 ετών.
Γενναία αγάπη

Η Γενναία αγάπη (Ισπανικά: "Amor bravío") είναι τηλενουβέλα μεξικάνικης παραγωγής του 2012. Είναι ριμέικ των Μεξικάνικων τηλενουβέλων του 1985, "De pura sangre" και του 1997, "La jaula de oro".

Πρωταγωνιστούν Σίλβια Ναβάρρο, Κριστιάν ντε λα Φουέντε, Λετίσια Καλντερόν και Σέσαρ Έβορα.
Μοντενέρο ντι Μπισάτσα

Το Μοντενέρο ντι Μπισάτσα ("Montenero di Bisaccia") είναι κωμόπολη και δήμος ("comune") της ανατολικής Ιταλίας, στην κορυφή ενός λόφου. Υπάγεται στην Επαρχία του Καμπομπάσο, της μικρής Περιφέρειας Μολίζε. Ο πληθυσμός του κατά το 2017 ήταν 6.612 κάτοικοι, που αποκαλούνται "Μοντενερέζι".

Η κωμόπολη απέχει περί τα 10 χιλιόμετρα από την ακτή της Αδριατικής Θάλασσας και περίπου 45 χιλιόμετρα από την πόλη του Καμπομπάσσο, πρωτεύουσα της Επαρχίας, αλλά και της Περιφέρειας Μολίζε. Η πλησιέστερη μεγάλη πόλη και αεροδρόμιο είναι η Πεσκάρα. Το μεσοσταθμικό υψόμετρο του δήμου είναι 273 μέτρα πάνω από την επιφάνεια της θάλασσας. Οι γεωγραφικές συντεταγμένες του Μοντενέρο ντι Μπισάτσα είναι 41°57′ Βόρειο πλάτος και 14°47′ Ανατολικό μήκος

Ως δήμος, το Μοντενέρο ντι Μπισάτσα συνορεύει με τους ακόλουθους δήμους: Κουπέλλο, Γκουλιονέζι, Λεντέλλα, Μαφάλντα, Μοντετσιλφόνε, Παλάτα, Πετατσάτο, Σαν Φελίτσε ντελ Μολίζε, Σαν Σάλβο και Ταβέννα. Πολιούχος του Μοντενέρο είναι ο Άγιος Ματθαίος, με το πανηγύρι του στις 21 Σεπτεμβρίου.

Το Μοντενέρο ντι Μπισάτσα είναι η γενέτειρα του πρώην δικαστή και υπουργού της Ιταλίας Αντόνιο Ντι Πιέτρο, καθώς και του σεναριογράφου Νταρντάνο Σακκέττι.
Μπισκούπιν

μικρογραφία| Άποψη του τοίχου του ανακατασκευασμένου οχυρώματος στο Μπισκούπιν
Το Μπισκούπιν (πολωνικά: "Biskupin") είναι αρχαιολογικός χώρος και ένα αληθινού μεγέθους μοντέλο ενός οχυρωμένου οικισμού από τα τέλη της Εποχής του Χαλκού στη βορειοκεντρική Πολωνία, που λειτουργεί επίσης ως αρχαιολογικό υπαίθριο μουσείο. Όταν ανακαλύφθηκε για πρώτη φορά, θεωρήθηκε ότι ήταν πρώιμη απόδειξη ενός Δυτικού Σλαβικού οικισμού, αλλά οι αρχαιολόγοι επιβεβαίωσαν αργότερα ότι ανήκε στην ομάδα Μπισκούπιν του λουσάτιου πολιτισμού από τον 8ο αιώνα π.Χ.. Η ανασκαφή και η ανοικοδόμηση του προϊστορικού οικισμού έπαιξε καθοριστικό ρόλο στην ιστορική συνείδηση της Πολωνίας.

Το Μουσείο βρίσκεται σε μια ελώδη χερσόνησο στη λίμη Μπισκούπιν, περίπου 90 χιλιόμετρα βορειοανατολικά του Πόζναν και 8 χιλιόμετρα νότια της μικρής πόλης Ζνιν. Είναι ένα παράρτημα του Εθνικού Μουσείου Αρχαιολογίας της Βαρσοβίας.

Η τοποθεσία είναι ένα από τα επίσημα εθνικά ιστορικά μνημεία της Πολωνίας ("Pomnik historii"), όπως ορίστηκε στις 16 Σεπτεμβρίου 1994 και παρακολουθείται από το Συμβούλιο Εθνικής Κληρονομιάς της Πολωνίας.
Χρωμόσωμα 15

Το Χρωμόσωμα 15 ("αγγλ." Chromosome 15) είναι ένα από τα 23 ζεύγη των χρωμοσωμάτων του ανθρώπινου είδους. Κάθε άνθρωπος φέρει δύο (2) αντίγραφα από αυτό το χρωμόσωμα. Το χρωμόσωμα 15 απλώνεται σε περίπου 101 εκατομμύρια ζεύγη βάσεων (δηλ. των δομικών μονάδων του ανθρώπινου DNA), και αυτό αντιπροσωπεύει περίπου το 3% με 3,5% του ολικού DNA στα κύτταρα. 

Το ανθρώπινο αντιγόνο λευκοκυττάρων για την β2-μικροσφαιρίνη απαντάται εντός του χρωμοσώματος 15.
Γιέντρικ Ζίγκβαρτ

Ο Γιέντρικ Ζίγκβαρτ (Γερμανικά: "Jendrik Sigwart", γεννημένος στις 27 Αυγούστου 1994), είναι Γερμανός μουσικός. Εκπροσώπησε τη Γερμανία στο και τερμάτισε στην 25η θέση με 3 βαθμούς.
Μιγκέλ Άνχελ Μπάγιο

Ο Μιγκέλ Άνχελ Μπάγιο ("Miguel Ángel Biaggio", γνωστός και ως Μάικ Μπάγιο, γεννημένος ως Μιγκέλ Άνχελ Ολιβάρες Μπάγιο "Miguel Ángel Olivares Biaggio", 3 Σεπτεμβρίου 1976 -) είναι Μεξικανός ηθοποιός και τραγουδιστής.
Μετανάστευση, Πρόσφυγες και Ιθαγένεια Καναδά

Μετανάστευση, Πρόσφυγες και Ιθαγένεια Καναδά (αγγλικά: Immigration, Refugees and Citizenship Canada, IRCC· γαλλικά: Immigration, Réfugiés et Citoyenneté Canada) είναι το υπουργείο της κυβέρνησης του Καναδά που είναι υπεύθυνο για θέματα που αφορούν τη μετανάστευση στον Καναδά, τους πρόσφυγες και την καναδική ιθαγένεια. Το υπουργείο ιδρύθηκε το 1994 μετά από αναδιοργάνωση εντός της κυβέρνησης και μετονομάστηκε στην τωρινή του ονομασία (όντας προηγουμένως γνωστό ως "Υπουργείο Ιθαγένειας και Μετανάστευσης Καναδά") με την ορκωμοσία του 29ου Υπουργείου το 2015.
Επιχείρηση Κοτσύφι

Η Επιχείρηση Κοτσύφι (αγγλικά:Operation Mockingbird) ήταν ένα υποτιθέμενο πρόγραμμα μεγάλης κλίμακας της Κεντρικής Υπηρεσίας Πληροφοριών των Ηνωμένων Πολιτειών (CIA) που ξεκίνησε τα πρώτα χρόνια του Ψυχρού Πολέμου και προσπάθησε να χειραγωγήσει τα μέσα ενημέρωσης για σκοπούς προπαγάνδας.

Σύμφωνα με την συγγραφέα Ντέμπορα Ντέιβις, η Επιχείρηση Κοτσύφι στρατολόγησε κορυφαίους Αμερικανούς δημοσιογράφους σε ένα δίκτυο προπαγάνδας και επηρέασε τις επιχειρήσεις των ομάδων βιτρίνας. Η υποστήριξη της CIA των ομάδων βιτρίνας εκτέθηκε όταν ένα άρθρο του περιοδικού Ramparts του 1967 ανέφερε ότι η Εθνική Φοιτητική Ένωση έλαβε χρηματοδότηση από τη CIA. Το 1975, έρευνες του Κογκρέσου της Επιτροπής Τσερτς αποκάλυψαν συνδέσεις του Οργανισμού με δημοσιογράφους και πολιτικές ομάδες. Καμία από τις αναφορές, ωστόσο, δεν αναφέρει ονομαστικά μια Επιχείρηση Κοτσύφι που να συντονίζει ή υποστηρίζει αυτές τις δραστηριότητες.
Έλλιοτ Λέικ

Το Έλλιοτ Λέικ (αγγλικά: Elliot Lake) είναι πόλη στο Διαμέρισμα Αλγκόμα του Οντάριο στον Καναδά. Βρίσκεται βόρεια της Λίμνης Χιούρον, μεσοστρατίς μεταξύ των πόλεων Σάντμπερι και Σου Σέιντ Μαρί στην περιοχή του Βόρειου Οντάριο. Κάποτε δώθηκε στο Έλλιοτ Λέικ η προσωνυμία «παγκόσμια πρωτεύουσα ουρανίου», από τότε διαφοροποιήθηκε σε έναν κόμβο για τη συγκομιδή δασών, την εξειδίκευση στην αποκατάσταση ορυχείων, την εξαγωγή γυάλινων βραβείων και τηλεσκοπικού εξοπλισμού για εξόρυξη. Το Έλλιοτ Λέικ είναι πλέον γνωστό ως τοποθεσία για οικονομικά προσιτή συνταξιοδότηση, παραθαλάσσιες εξοχικές κατοικίες και ως προορισμός τεσσάρων εποχών.
Δεκαπεντάχρονη

Η Δεκαπεντάχρονη (Ισπανικά: "Quinceañera") είναι τηλενουβέλα μεξικάνικης παραγωγής του 1987.

Πρωταγωνιστούν Αδέλα Νοριέγα, Ταλία, Ερνέστο Λαγουάρδια και Ραφαέλ Ρόχας.
Επιχείρηση Μέρλιν

Η Επιχείρηση Μέρλιν (αγγλικά:Operation Merlin) ήταν μια μυστική επιχείρηση των Ηνωμένων Πολιτειών υπό την κυβέρνηση του Μπιλ Κλίντον για να παρέχει στο Ιράν ένα ελαττωματικό σχέδιο για ένα στοιχείο πυρηνικού όπλου φαινομενικά, προκειμένου να καθυστερήσει το υποτιθέμενο πρόγραμμα πυρηνικών όπλων του Ιράν.
Roaring Twenties

Ο όρος Roaring Twenties αναφέρεται στη δεκαετία του 1920 στη δυτική κοινωνία και στη δυτική κουλτούρα. Ήταν μια περίοδος οικονομικής ευημερίας με διακριτές πολιτισμικές και οικονομικές αλλαγές στις Ηνωμένες Πολιτείες και στην Ευρώπη, ιδιαίτερα σε μεγάλες πόλεις όπως το Βερολίνο, το Σικάγο, το Λονδίνο, το Λος Άντζελες, τη Νέα Υόρκη, το Παρίσι και το Σίντνεϊ, αλλά και σε τουριστικά θέρετρα, όπως οι πόλεις Ατλάντικ Σίτι και Γκάλβεστον. Στη Γαλλία, η δεκαετία ήταν γνωστή ως «années folles» (τρελά χρόνια), λόγω του κοινωνικού, καλλιτεχνικού και πολιτισμικού δυναμισμού της εποχής. Η τζαζ άνθισε, το στυλ flapper επαναπροσδιόρισε τη σύγχρονη εμφάνιση για Βρετανίδες και Αμερικανίδες γυναίκες και το Art Deco έφτασε στο απόγειο της δημοτικότητας του.

μικρογραφία|Ο χορός Τσάρλεστον ήταν δημοφιλής κατά την διάρκεια των Roaring Twenties
Μετά την στρατιωτική κινητοποίηση του Α 'Παγκοσμίου Πολέμου, ο Αμερικανός πρόεδρος Ουόρεν Χάρντινγκ «επέστρεψε την ομαλότητα» στην πολιτική των Ηνωμένων Πολιτειών. Αυτή η περίοδος είδε την πρώτη ανάπτυξη και χρήση αυτοκινήτων, τηλεφώνων, ραδιοφώνου και ηλεκτρικών συσκευών στη ζωή εκατομμυρίων ανθρώπων στο δυτικό κόσμο. Τα έθνη σημείωσαν ταχεία βιομηχανική και οικονομική ανάπτυξη, επιτάχυναν τη ζήτηση των καταναλωτών και εισήγαγαν σημαντικές νέες τάσεις στον τρόπο ζωής και τον πολιτισμό. Τα μέσα μαζικής ενημέρωσης, που χρηματοδοτούνταν από τη νέα βιομηχανία της διαφήμισης επικεντρώθηκαν σε διασημότητες, αθλητικούς ήρωες και αστέρες ταινιών. Η περίοδος χαρακτηρίστηκε από την ύπαρξη φεμινιστικών οργανώσεων, οι οποίες κατάφεραν οι γυναίκες να πάρουν το δικαίωμα ψήφου σε πολλά δημοκρατικά κράτη.

Η περίοδος αυτή τέλειωσε με το Κραχ της Γουόλ Στριτ και την αρχή της Μεγάλης Ύφεσης.
Θέσσαλον

Το Θέσσαλον (αγγλικά: Thessalon) είναι κωμόπολη στην καναδική επαρχία του Οντάριο, η οποία βρίσκεται στη διασταύρωση της εθνικής οδού 17 και της εθνικής οδού 129 στη βόρεια όχθη της Λίμνης Χιούρον. Περιβάλλεται από τον δήμο Χιούρον Σορς και είναι μέρος του Διαμερίσματος Αλγκόμα. Οι κύριες βιομηχανίες είναι η ξυλεία και ο τουρισμός. Η κωμόπολη αποτελεί δημοφιλή κοινότητα συνταξιοδότησης. Είναι η διοικητική έδρα των Πρώτων Εθνών του Θέσσαλον και των Πρώτων Εθνών των Οτζίμπουε με καταφύγιο, το Θέσσαλον 12.
Κάζα ντελ Πουέντε

Η Κάζα ντελ Πουέντε (ισπανικά: Casa del Puente/ Κατοικία Γέφυρα) ή αλλιώς Κάζα σόμπρε ελ Αρρόγιο (ισπανικά: Casa sobre el Arroyo/ Κατοικία πάνω από το ρέμα) βρίσκεται στο Μαρ ντελ Πλάτα της Αργεντινής. Χρονολογείται την περίοδο 1943- 45 και αποτελεί σημαντικό παράδειγμα του μοντερνισμού του 20ου αιώνα. Κτίστηκε από τον Αργεντίνο αρχιτέκτονα Αμάνθιο Γουίλιαμς (Amancio Williams) σε συνεργασία με την σύζυγό του και αρχιτέκτονα Ντελφίνα Γκάλβεθ Μπούνγκε (Delfina Gálvez Bunge) για τον πατέρα του, μουσικό και συνθέτη Αλμπέρτο Γουίλιαμς (Alberto Williams). Η κατοικία σχεδιάστηκε σε οικόπεδο του πατέρα του και έτσι ώστε να γεφυρώσει τις δύο πλευρές που είχαν διαμορφωθεί από το ρέμα Λας Τσάκρας (Arroyo las Chacras) που το διέσχιζε.

* House over the brook
Λευτέρης Ιντζόγλου

Ο Λευτέρης Ιντζόγλου (γενν. Κορυδαλλός Αττικής, 3 Μαρτίου 1987) είναι Έλληνας ποδοσφαιριστής που αγωνίζεται ως αμυντικός μέσος.
Είναι τρελοί αυτοί οι Βόρειοι

Είναι τρελοί αυτοί οι Βόρειοι (γαλλικός τίτλος: "Bienvenue chez les Ch'tis") είναι γαλλική κωμωδία σε σκηνοθεσία Ντανί Μπουν, που κυκλοφόρησε το 2008.

Η ταινία αφηγείται τις περιπέτειες ενός ταχυδρομικού υπαλλήλου από την Προβηγκία της νότιας Γαλλίας, ο οποίος, μετατίθεται δυσμενώς για μια περίοδο δύο ετών στον βορρά της Γαλλίας. Η ταινία αναφέρεται στις γαλλικές προκαταλήψεις και σατιρίζει τα στερεότυπα και τον τρόπο που αντιμετωπίζουν οι κάτοικοι του νότου της Γαλλίας τους κατοίκους μιας περιοχής του βορρά, όπου ομιλείται η τοπική διάλεκτος "Στι" (από την οποία και ο τίτλος της ταινίας στα γαλλικά: "Καλωσορίσατε στους Στι").

Η ταινία έχει επιτύχει τις υψηλότερες πωλήσεις όλων των εποχών στο box office της Γαλλίας.

Το 2009, η ταινία προτάθηκε για το βραβείο Σεζάρ για το καλύτερο πρωτότυπο σενάριο.
Έντι Βίλαρντ

Ο Έντι Βίλαρντ ("Eddy Vilard", γεννημένος ως Μανουέλ Εδουάρδο Βιγιασάνα Ρουίς "Manuel Eduardo Villasana Ruiz", 2 Νοεμβρίου 1988 -) είναι Μεξικανός ηθοποιός και μοντέλο.
Γιουνούς Σανκαρέ

Ο Γιουνούς Σανκαρέ (γαλλικά: "Younousse Sankharé"), γεννημένος στις 10 Σεπτεμβρίου 1989 στο Σαρσέλ της Γαλλίας, είναι Σενεγαλέζος διεθνής ποδοσφαιριστής, ο οποίος αγωνίζεται ως μέσος για λογαριασμό του Παναθηναϊκού.
Πάμπλο Μοντέρο

Ο Πάμπλο Μοντέρο ("Pablo Montero", γεννημένος ως Όσκαρ Ντανιέλ Ερνάντες Ροδρίγκες "Oscar Daniel Hernandez Rodríguez", 23 Αυγούστου 1974 -) είναι Μεξικανός τραγουδιστής και ηθοποιός.
Κόλπος του Αγίου Λαυρεντίου

thumb|Θέα του κόλπου
Ο Κόλπος του Αγίου Λαυρεντίου (αγγλικά: Gulf of Saint Lawrence· γαλλικά: Golfe du Saint-Laurent) είναι η έξοδος των Μεγάλων Λιμνών της Βορείου Αμερικής μέσω του ποταμού Αγίου Λαυρεντίου στον Ατλαντικό Ωκεανό. Ο κόλπος είναι μια ημίκλειστη θάλασσα, που καλύπτει έκταση περίπου 226.000 τετραγωνικών χιλιομέτρων και περιέχει γύρω στα 34.500 κυβικά χιλιόμετρα νερού, με αποτέλεσμα ένα μέσο βάθος 152 μέτρων.
Υπηρεσία Πληροφοριών

Η Υπηρεσία Πληροφοριών (αγγλικά:"Intelligence Agency") είναι ένας κυβερνητικός οργανισμός υπεύθυνος για τη συλλογή, ανάλυση και εκμετάλλευση πληροφοριών για την υποστήριξη των στόχων της Εθνικής ασφάλειας, των ενόπλων δυνάμεων και της εξωτερικής πολιτικής.

Τα μέσα συλλογής πληροφοριών είναι μερικές φορές προφανή, αλλά τις περισσότερες φορές μυστικά. Περιλαμβάνουν την κατασκοπεία, την υποκλοπή επικοινωνιών, την κρυπτανάλυση και τη συνεργασία με άλλα ιδρύματα για την αξιολόγηση δημόσιων πηγών. Η συγκέντρωση και διάδοση αυτών των πληροφοριών είναι γνωστή ως «ανάλυση πληροφοριών» ή «αξιολόγηση πληροφοριών».
Yassou Maria

Το "Yassou Maria" (Ελληνικά: "Γειά σου Μαρία") είναι ένα τραγούδι που ηχογραφήθηκε από τον Ελληνοβρετανό τραγουδιστή Σαρμπέλ. Το τραγούδι γράφτηκε από τον Άλεξ Παπακωνσταντίνου, τον Μάρκους Ενγκλέφ και τον Μάρκους Σεπερεμανές, γνωστός ως "Mack". Το τραγούδι είναι κυρίως γνωστό ως η ελληνική συμμετοχή στο , που πραγματοποιήθηκε στο Ελσίνκι.

Κυκλοφόρησε ως CD single στις 7 Μαρτίου 2007 από τη Sony BMG Greece. Το "Yassou Maria" έγινε χρυσό στην Ελλάδα στις 7 Ιουνίου 2007.
Φαμπιάνο Καρουάνα

Ο Φαμπιάνο Καρουάνα (30 Ιουλίου 1992) είναι Αμερικανό-Ιταλός σκακιστής και γκρανμαίτρ, ο οποίος βρίσκεται στη 2η θέση της παγκόσμιας κατάταξης. Γεννήθηκε στο Μαϊάμι των ΗΠΑ στις 30 Ιουλίου 1992 και μεγάλωσε στη Νέα Υόρκη όπου ξεκίνησε να ασχολείται με το σκάκι. Το 2009 έγινε ο νεότερος γκρανμαίτρ στην ιστορία τόσο των ΗΠΑ όσο και της Ιταλίας σε ηλικία 14 ετών, 11 μηνών και 20 ημερών. Υπήρξε ο Διεκδικητής του τίτλου του Παγκόσμιου Πρωταθλητή το 2018 όμως ηττήθηκε στον τελικό του Λονδίνου από τον υπερασπιστή του τίτλου Μάγκνους Κάρλσεν.
Chevrolet AE Commerical

Το Chevrolet AE Commerical ήταν ένα ελαφρύ φορτηγό που παράχθηκε από το 1931 μέχρι το 1932, στην ίδια πλατφόρμα με το επιβατικό αυτοκίνητο AE Independence, και παράχθηκε έναν χρόνο περισσότερο από την επιβατική έκδοση.

Οι κύριοι ανταγωνιστές του, ήταν το Ford Model BB και άλλα φορτηγά που κατασκευάζονταν από άλλους Αμερικάνικους κατασκευαστές και βιομηχανίες από αυτοκίνητα, λεωφορεία και φορτηγά, αν και γενικά δεν κατάφερε να πουλήσει και αρκετά καλά σε σχέση με άλλα.
Γιολάντα Βεντούρα

Η Γιολάντα Βεντούρα ("Yolanda Ventura", γεννημένη ως Γιολάντα Βεντούρα Ρομάν "Yolanda Ventura Román", 21 Οκτωβρίου 1968 -) είναι Ισπανο-Μεξικανή ηθοποιός και τραγουδίστρια.
Ξαφνικά μπαμπάς

Ξαφνικά μπαμπάς (Ισπανικά: "Soltero con hijas", Μετάφραση: "Ελεύθερος με κόρες") είναι τηλενουβέλα μεξικάνικης παραγωγής του 2019.

Πρωταγωνιστούν Βανέσα Γκουσμάν, Γκαμπριέλ Σότο, Πάμπλο Μοντέρο και Ιρίνα Μπάεβα.
Μαν Κάτσα

Ο Μαν Κάτσα είναι καταρράκτης, κοντά στον Μανταμάδο της Λέσβου, και σε απόσταση 30 χιλιομέτρων βόρεια από την πόλη της Μυτιλήνης. Σύμφωνα με τον τοπικό θρύλο, στην περιοχή ζούσε μια βοσκοπούλα στην ομορφιά της οποίας ήταν αδύνατο να αντισταθούν τα παλικάρια της περιοχής. Όμως, αφού τους παρέσερνε σε έναν ξέφρενο "διονυσιακό" χορό τους πετούσε πάνω από τον καταρράκτη. Το τοπωνύμιο σημαίνει "μανιασμένη σάρκα".

Κατηγορία:Λέσβος
Προεφηβεία

Προεφηβεία (αγγλ. preadolescence) είναι η ηλικιακή περίοδος κατά την οποία το άτομο οδηγείται σταδιακά από την παιδική ηλικία στην εφηβική. Αν και κάθε άνθρωπος είναι διαφορετικός, συνήθως η προεφηβεία ξεκινάει στα 10 έτη και η λήξη της σηματοδοτείται με την είσοδο του ατόμου στην εφηβεία (13 έτη).

Ενδεικτικά ηλικιακά στάδια:

(αντιστοιχούν στον μέσο όρο των ανθρώπων και μεταβάλλονται συχνά)

μικρογραφία|550x550px|Σχεδιάγραμμα παιδικών ηλικιακών ορίων
* Βρεφική ηλικία (1 έτους)

* Νηπιακή ηλικία (2-3 ετών)
* Προσχολική ηλικία (3-5 ετών)
* Σχολική ηλικία (πρωτοβάθμια εκπαίδευση) (6-12 ετών)
** Προεφηβεία (10-12 έτη)
* Σχολική ηλικία (δευτεροβάθμια εκπαίδευση) (13-18 έτη)
** Εφηβεία (13-18 έτη)
* Ενηλικίωση (>18 έτη)